**Hudi cajti**

 Nevnuagi krat mi je babica

Znala reči,

Dok smu sidele v zimi

Pri peći:

-Draga moja Katica,

Negda su ti hudi

Cajti bili!

Si smu z jedne kupice pili,

Z jedne smu zdele

Grah jeli,

A mesu smu se veselili

Samu ub kaki nedeli..

Na krušni peči smu spali

Kaj na jednu postelu smu nija

Si stali.

Kupali smu du trdne kmice,

Nijesmu imeli nikakve kreme

Za roke i lice..

Bilu je hudu,

A bilu je i veselu

Dok smu žrv ubračali,

Da dubimu melu.

Dok smu na čerhaje perja išli,

A tam su se puce i dečki zišli.

Pri plesu se malu stiskali,

A za tua nisu japek znali.

I još k tumu,- tak veli-

Joj dragi moji ludi,

Nazi vam buju došli

Taki cajti hudi!

 Katja Topolovec